**Представено от Георги Младенов Младенов, уведомление за инвестиционно предложение (ИП) за: «Изграждане на сграда със смесено предназначение за магазини, офиси и жилища», в поземлен имот с идентификатор 12259.647.20, м. "Гладно поле", землище гр. Враца, общ. Враца, обл. Враца,**

Във връзка с внесено в РИОСВ- Враца уведомление от Георги Младенов Младенов за инвестиционно предложение (ИП) за: «Изграждане на сграда със смесено предназначение за магазини, офиси и жилища», в поземлен имот с идентификатор 12259.647.20, м. "Гладно поле", землище гр. Враца, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Изграждане на сграда със смесено предназначение за магазини, офиси и жилища.

 - ИП е свързано с промяна предназначението на земеделска земя за неземеделски цели.

 - Сградата ще се разположи по дължината на имота и ще бъде на пет етажа, със застроена площ около 180 кв.м. и разгъната площ около 900 кв. м., със стоманобетонова конструкция. Като разпределения се предвиждат магазини, офиси, жилища и други обслужващи дейности с необходимите паркинги и гаражи.

 - Имотът ще се захрани с ел. енергия съгласно указания на ЕРМ „Запад“.

 - За изкопните дейности няма да се използва взрив. Изкопни земни маси ще се използват за обратна засипка и моделиране на собствения терен.

 - Не се предвижда използването на природни ресурси нито по време на строителството, нито при експлоатацията на сградите.

 - Водоснабдяването за битови нужди ще се осъществява от градската водопроводна мрежа съгласно указанията на ВИК Враца.

 - Количествата отпадни битови води посредством сградна и площадкова канализационна мрежа ще постъпват в градската канализационна мрежа.

 - Няма да се съхраняват опасни химически вещества.

 - При изграждане на сградата ще се генерират незначителни количества строителни отпадъци:

„Изкопни земни маси” код 17.05.06 - ще се използват основно за оформяне на вертикалната планировка и обратна засипка

„Смесени отпадъци от строителството” код 17.09.04 - ще се събират на определена площадка в рамките на имота и ще се третират по определения от закона начин (извозване на указано от Кмета на Община Враца депо, съгласно сключен договор)

 - При експлоатацията на обекта ще се генерират „смесени битови отпадъци” (код 20.03.01). 3а тях ще бъде предоставен съд за събирането им и ще се извозват на депо от обслужващата фирма (Организираната система в Община Враца).

 - Достъпът до имота е от юг от път № 12259.647.94, поради което няма необходимост от изграждане на допълнителна техническа инфраструктура засягаща съседни имоти.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-358-(4) от 16.09.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* целите и мерките за постигане на добро състояние на водите, определени в ПУРБ 2016 - 2021 г. и не се очаква да окаже значително въздействие върху водите при спазване на мерките посочени в т. 1.1.2. от настоящото становище.

 - Допустимо *спрямо* ПУРН 2022 - 2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2022 - 2027 г.

 - Съгласно ПУРН 2022 - 2027 г. и предоставената информация. ИП *не попада* в РЗПРН, утвърдени от Министъра на околната среда и водите със Заповед РД- 804/10.08.2021 г.

 - Реализацията на горепосоченото ИП е *допустима* спрямо целите и мерките, определени в ПУРБ Дунавски район за периода 2016 - 2021 г. и ПУРН Дунавски район за периода 2022 - 2027 г., и *не се очаква да окаже негативно въздействие* върху водите и водните екосистеми, при спазване на мерките, посочени в т. 1 и законовите изисквания посочени в т. 2 от настоящото становище.

 - Към настоящия момент в района на ИП *няма*определени СОЗ по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба №3 от 16 октомври 2000 г.),* и имота обект на ИП, *не попада*в буферна зона в радиус 1 000 м около водовземни съоръжения за питейно-битово водоснабдяване без определена СОЗ.

 ***ІI. По отношение на изискванията на чл.31 от Закона за биологичното разнообразие (ЗБР):***

 След направената справка се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони, на 2,200 км, са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31,

 ***III. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Враца, обл. Враца, БДДР*

 /отговорено от РИОСВ-Враца на 19.09.2024г./